ཕྱི་རོལ་དུ་ཆར་པ་བབས།ད་ལྟ་མཚན་གུང་གི་ཆུ་ཚོད་༡༢ཡོལ་ཟིན།ཉལ་ཁར་ཉིན་ཐོ་ཞིག་འབྲི་འདོད་བྱུང་།དེ་རིང་སྔ་དྲོ་ཆུ་ཚོད་༦པར་ཡར་ལངས་རྗེས།ཞོགས་ཇར་ཉེ་དུས་གསར་དུ་བཏགས་པའི་རྩམ་པ་དང་།བོད་ནས་འབྱོར་བའི་ཕྱུར་ཞིབ་བསྲེས་ཏེ་བཟས།ཁྲག་ཤེད་ལ་གནོད་ཟེར་བས་རྩམ་པའི་ཐོག་མར་ཆུང་ངུ་ཞིག་ལས་བླུགས་མ་ཕོད།དེ་ནས་གློག་འཕྲིན་བསྔོགས།ཕྱི་གླིང་གི་ཞིབ་འཇུག་སློབ་མ་གཅིག་གིས་བོད་ཀྱི་ཡིག་སྐུར་རྣམ་གཞག་ཐད་དྲི་བ་ཁག་ཅིག་བཏོན་འདུག་པར།བསམ་གཞིགས་ཀྱིས་ལན་འདེབས་མདོར་བསྡུས་རེ་བྱས།དེ་ནས་བོད་ཀྱི་ཡིག་སྲོལ་ནང་གི་ཆེ་རྟགས་༸སྤྱོད་སྲོལ་ཇི་ལྟར་བྱུང་མིན་ཐད་མུ་མཐུད་དེ་ཡིག་རྙིང་འགའ་ཞིག་བཀླགས།